Interes mult prea mare pentru Dacia Spring. Câte maşini vor fi livrate în România, în 2021.
În doar 4 ore au fost pre-comandate 1.500 de Dacia Spring. În 2019 au fost înmatriculate puțin peste 1.500 de mașini electrice. Interesul a făcut ca platforma de pre-comenzi să aibă probleme tehnice.
Peste 1.500 de precomenzi pentru Dacia Spring au fost înregistrate în primele patru ore de la lansarea rezervărilor. Asta în contextul în care, în tot anul 2019, numărul de mașini electrice înmatriculate în țara noastră abia a trecut de 1.500.Interesul a fost chiar mai mare, cei 24.000 de utilizatori care au accesat platforma, au făcut ca Dacia să anunțe dificultăți tehnice."Este cel mai ieftin automobil electric, care poate fi cumpărat la nivel european. În total, sunt 4.000 de rezervări în weekend, iar interesul este foarte mare. Din sursele noastre, doar 700 de unităţi vor fi alocate în acest an în România, iar restul vor fi livrate în 2022.Aceasta va fi problema. Dacă uzina din China va putea onora aceste comenzi şi în cât timp. Clienţii au plătit 100 de euro pentru rezervare, însă trebuie să plătească 5% din valoarea maşinii şi mai există şi problema cu programul Rabla Plus", a spus Bogdan Alecu, jurnalist auto la Ziarul Financiar.